PCS-kuvat

PCS-kuvat (Picture communication symbols) on kuvakokoelma, jossa on suuri määrä värillisiä ja mustavalkoisia piirroskuvia. PCS-kuvat loi Mayer-Johnson Yhdysvalloissa. Kuvat on alun perin kehitetty teknisiä apuvälineitä varten. PCS-kuvat ovat kuitenkin nykyään yksi yleisimmistä AAC-menetelmissä käytettävistä kuvapankeista. PCS-kuvat ovat konkreettisempia kuin blisskielen sanat tai piktogrammit mutta yksinkertaisempia kuin valokuvat. Kuvat ovat luonteeltaan hyvin ikonisia. PCS-kuvia käytetään kommunikointikansioissa ja kommunikointitauluissa.

 Lähteet 

Luokka:Puhetta tukeva ja korvaava kommunikaatio